Versindaba » Blog Archive » Pen Afrikaans. Nuusbrief: Maart 2020
Skrywersprogram en Skrywerskamer by die Toyota US Woordfees (6 – 15 Maart)
Die Toyota US Woordfees skop vandag af en feesgangers kan kies en keur uit meer as 500 produksies op die feesprogram.
Die Skrywersprogram bied weer ryke verskeidenheid. Laai gerus die chronologiese dagprogram hier af om seker te maak dat jy niks boekpraatjies mis nie.
Alle lede van PEN Afrikaans en deelnemers aan die Skrywersprogram is welkom om in te loer by die PEN Afrikaans Skrywerskamer in die Ou Hoofgebou. Die deure sal van 7 – 14 Maart oop wees.
Belangstellende skrywers moet hulle aansoeke teen 16 Maart rig aan Theo Kemp, uitvoerende direkteur van die Jakes Gerwel Stiging, by theo@jgf.org.za. Alle genres sal oorweeg word.
Dit is oudergewoonte 'n plesier om af te sluit met die gekombineerde lys van nuwe Afrikaanse boeke wat hierdie maand verskyn. Die publikasielys kan hier in Excel-formaat afgelaai word.